  Виталий Пронин Культурая но туризмъя министр Владимир Соловьёв учкытэк вераз А. Твардовскийлэн «Василий Тёркин» поэмаысьтыз чуръёссэ.Шаерысьтымы вань городъёсын но ёросъёсын пӧртэм газет-журналъёсын тодматскон ӝытъёс, писательёсын пумиськонъёс, книгаосты лыдӟон ужрадъёс ортчозы. Отчы пыриськозы депутатъёс, писательёс, лыдӟиськисьёс, журналистъёс. Ми улӥськом Интернет вакытэ, соин сэрен егитъёс библиоткаосы ветлэмысь, литератураез лыдӟемысь дугдӥзы. Та акция турттэ лыдӟисьёслэсь лыдӟиськон культураез улӟытыны, егитъёс пӧлын книгалэсь дунзэ вылӥегес ӝутыны, калыкез удмурт но мукет литератураосын тодматыны. - Йӧскалык литература сярысь шаерамы котькудӥз тодыны кулэ. Со одӥгез, мар милемыз мукет калыкъёслэсь висъя, - вераз Наукая, дышетонъя, лулчеберетъя но егитъёсын ужан политикая ялан ужась комиссилэн тӧроез Наталья Сударикова.Акцилэсь ужзэ мытӥзы толон Кун Кенешын. Наталья Сударикова мылысь-кыдысь лыдӟиз Н. Гогольлэн произведениосысьтыз люкетъёсты. Культурая но туризмъя министр Владимир Соловьёв учкытэк вераз А. Твардовскийлэн «Василий Тёркин» поэмаысьтыз чуръёссэ - быдэс зал солы, киоссэ жалятэк, чабиз. Литературалэн арезлы сӥзем ужрадъёс быдэс ар кыстӥськозы.Мария Векшина Туспуктэм: udmgossovet.ru  Теги: ВладимирCоловьёв КунКенеш ЛитАР  